2015. gada 16. jūnijā Noteikumi Nr. 300

Rīgā (prot. Nr. 29 8 . §)

**Grozījumi Ministru kabineta 2014. gada 5. augusta noteikumos Nr. 445 "Kārtība, kādā veicami maksājumi par dzīvojamo māju privatizācijas objektiem"**

Izdoti saskaņā ar likuma "Par valsts un pašvaldību

dzīvojamo māju privatizāciju" 5. panta otro daļu,

41. panta sesto daļu, 45. panta otro daļu,

66. panta pirmo daļu un 67. panta otro daļu

Izdarīt Ministru kabineta 2014. gada 5. augusta noteikumos Nr. 445
"Kārtība, kādā veicami maksājumi par dzīvojamo māju privatizācijas objektiem" (Latvijas Vēstnesis, 2014, 161. nr.) šādus grozījumus:

1. Aizstāt 7. punktā vārdus "valsts akciju sabiedrības "Latvijas Attīstības finanšu institūcija Altum" (vienotais reģistrācijas numurs 40003132437) (turpmāk – sabiedrība "Altum")" ar vārdiem "akciju sabiedrības "Attīstības finanšu institūcija Altum"" (vienotais reģistrācijas numurs 50103744891) (turpmāk – privatizācijas sertifikātu kontu turētājs)".

2. Aizstāt 8., 13., 15. un 18. punktā vārdus "sabiedrība "Altum"" (attiecīgā locījumā) ar vārdiem "privatizācijas sertifikātu kontu turētājs" (attiecīgā locījumā).

3. Izteikt 19. punktu šādā redakcijā:

"19. Privatizācijas sertifikātu kontu turētājs dzēš pārskaitītos privatizācijas sertifikātus pēc tam, kad saņēmis privatizācijas komisijas paziņojumu par pirkuma līguma noslēgšanu ar privatizācijas objekta pircēju."

4. Aizstāt 21., 24., 25., 26., 32. un 34. punktā vārdus "sabiedrība "Altum"" (attiecīgā locījumā) ar vārdiem "privatizācijas sertifikātu kontu turētājs" (attiecīgā locījumā).

5. Izteikt 36. punktu šādā redakcijā:

"36. Privatizācijas sertifikātu kontu turētājs, saņemot privatizācijas komisijas pieprasījumu, kurā norādīts privatizācijas objekta identifikācijas numurs un pircējs, sniedz informāciju par pircēja veiktajiem maksājumiem par privatizācijas objektiem. Izdevumus, kas privatizācijas sertifikātu kontu turētājam rodas saistībā ar informācijas sniegšanu, sedz privatizācijas komisija, kura informāciju pieprasījusi."

6. Izteikt pielikuma 3. punktu šādā redakcijā:

|  |  |  |
| --- | --- | --- |
| "3. Pircējs ir iemaksājis |  | norādītajā |
|  | (privatizācijas komisijas nosaukums) |  |
| naudas kontā Nr. |  |  |  | *euro* un akciju sabiedrības |
|  |  |  |  |  |
| "Attīstības finanšu institūcija Altum" (vienotais reģistrācijas numurs 50103744891, juridiskā |
| adrese – Doma laukums 4, Rīga, LV-1050) sertifikātu uzkrāšanas kontā Nr. |  |
|  |  |
|  | privatizācijas (kompensācijas) sertifikātus, un to apliecina |
|  |  |

līgumam pievienotais akciju sabiedrības "Attīstības finanšu institūcija Altum" apliecinājums."

Ministru prezidente Laimdota Straujuma

Ekonomikas ministre Dana Reizniece-Ozola